O 5 de marzo de 1363 se publicoron seis fueros: quan se presente una escritura en un pleito no se ye obligau a tornar-la a presentar, si no ye en una publicación de preba u si i hai indicios de falsedat; os chudicios de menos de 20 sueldos serán verbals; os notarios chenerals incluyiran o suyo domicilio en as escrituras que atorguen; se prohibe o cobro d'o dreito de paso de ganau (carnerache) en os puestos a on no yera establiu d'antis más; o chuez, auditor u relator que accepte un sueldo de qualsiquier parti d'un pleito, será alpartau d'o suyo oficio por un anyo; y o litigant que alegando una excepción, estase venciu en iste, habrá de pagar a totalidat d'os costes.